Държавен вестник, бр. 64, 2016 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  64
местните власти, законни неправителствени 
организации, юридически и физически лица 
на приемащата страна.
Член V
Културните центрове следва да осъщест­
вяват следните функции в съответствие със 
законодателството на приемащата страна:
1. Организиране на различни културни 
дейности в съответствие с техните принци­
пи, включително изложби, представления, 
семинари, лекции и прожекции на филми и 
други аудио-визуални продукти; изложби на 
внасяни публикации и прожекции на други 
аудио-визуални продукти в съответствие с 
нормативната уредба на приемащата страна 
относно внасяните публикации и излагането и 
разпространяването на внасяните публикации.
2. Насърчаване на изучаването на техните 
съответни езици и култури посредством про­
веждането на разнообразни образователни 
дейности в помещенията на центровете.
3. Организиране на библиотеки, читални 
помещения, прожекционни помещения и 
мултимедийни пространства в рамките на 
културните центрове и предоставяне на широ­
ката общественост на приемащата страна на 
информационни услуги, включително книги, 
периодични издания и други публикации и 
аудио-визуални материали за изпращащата 
страна.
4. Способстване предоставянето на ин­
формация относно дейностите на културните 
центрове и представяне пред обществеността 
на приемащата страна на националната исто­
рия и съвременното развитие на изпращащата 
страна, както и нейната култура, изкуство, 
образование, наука и обществен живот.
5. Организиране на други дейности, които 
са в съответствие с принципната основа на 
настоящата Спогодба.
Член VI
Дейностите, осъществявани от културните 
центрове извън техните помещения, независи­
мо дали самостоятелно, или в сътрудничест­
во с други организации, които са посочени 
в член V от настоящата Спогодба, следва 
да бъдат съобразени със законодателството 
на приемащата страна и договореностите 
относно подобни дейности следва да бъдат 
съобщени предварително на компетентните 
органи и дейностите да бъдат провеждани в 
съответствие с представените договорености.
Страните се договарят, че на приемащата 
страна следва да бъде предоставен безпре­
пятствен достъп до културните центрове и 
дейностите, провеждани в границите на и 
извън помещенията на центровете, и да бъде 
гарантирано, че културните центрове използват 
подходящи средства за рекламиране на своите 
дейности, съобразени със законодателството 
на приемащата страна.
Член VII
В съответствие със законодателството на 
приемащата страна културните центрове няма 
да се ангажират в дейности със стопанска цел. 
Културните центрове обаче имат правото да 
налагат подходящи такси за следните изброени 
по-долу позиции с нестопанска цел:
1. Представления, изложби и други кул­
турни дейности. Изложбите следва да бъдат
провеждани в съответствие с нормативната 
уредба на приемащата страна по отношение на
вноса на публикации и излагането на внасяни 
произведения на изкуството.
2. Езикови и свързани с културата обра­
зователни дейности.
3. Каталози, плакати, афиши и други пред­
мети, пряко свързани с дейностите, органи­
зирани от културните центрове.
4. Чайни и кафенета за целите на излагане 
на традиционния начин на живот на изпра­
щащата страна.
Член VIII
Културните центрове имат право да сключ­
ват договори, необходими за тяхното функ­
циониране в приемащата страна.
Културните центрове могат да откриват 
банкова сметка/сметки в съответствие с 
нормативната уредба на приемащата страна.
Член IX
Страните следва да изберат обектите за 
откриване на културни центрове в съответ­
ствие със законите на приемащата страна 
след получаване на одобрение от страна на 
компетентните органи на приемащата страна. 
Условията за наемане или покупка на помеще­
ния, сгради, парцели и други подобни активи 
се определят в съответствие с действащото 
законодателство на приемащата страна.
Изпращащата страна в съответствие със 
законодателството за строителството и оформ­
лението на приемащата страна отговаря за 
проектирането, строителството, обновяването 
и оформлението на сградите на своя култу­
рен център. Всякакви строително-ремонтни, 
монтажни и други подобни дейности, свър­
зани с културните центрове, следва да бъдат 
извършвани след получаването на надлежни 
разрешителни/документи от страна на ком­
петентните власти на приемащата страна, а 
също така следва да са в съответствие със 
законоустановените правила на приемащата 
страна.
Член Х
Всяка страна в съответствие с принципа на 
реципрочност и спазвайки своето национално 
законодателство, се задължава да освобождава 
културните центрове от вносни мита за из­